Mitsubishi G4M
Mitsubishi G4M (jap. 一式陸上攻撃機, angl. Betty) – Antrojo pasaulinio karo laikotarpiu Japonijoje sukurtas dvimotoris vidutinis bombonešis. Amerikiečių karių vadintas Bete – jie suteikdavo vyriškus vardus savo ir moteriškus priešo pusės karo lėktuvams. „Betė“ pasižymėjo greičiu ir galėjo nuskristi didelius atstumus (iki 5000 km), gerai tiko bombarduoti žemės taikiniams. Lėktuvas pasižymėjo patikimumu – po 751 Kōkūtai (aviacijos grupės) atakos prieš JAV lėktuvnešį „USS Chicago“ (Renelio salos mūšis) trys iš keturių likusių lėktuvų grįžo į bazę varomi tik vieno variklio. Šiam gana dideliam, nepakankamai šarvuotam ir nelabai manevringam bombonešiui sunkiau sekėsi atakuoti taikinius jūroje. Nepaisant to, tai buvo pirmieji pasaulyje bombonešiai, vien oro ataka sugebėdavę nuskandinti laivą (pirmas taip nuskandintas laivas buvo angl. Prince of Wales, tame antpuolyje dalyvavo ir senesnis bombonešio tipas Mitsubishi G3M Nelė). Nuo 1944 m. šie bombonešiai buvo naudojami kamikadzių lėktuvams Ohka nugabenti iki taikinio. Japonijos delegacija pirmą kelio dalį (iki Io Shima) į 1945 m. rugpjūtį Maniloje vykusias derybas dėl kapituliacijos skrido dviem nuginkluotais G4M (šaukiniai Bataan 1 ir Bataan 2). Abu lėktuvai buvo pažymėti žaliais kryžiais, juos lydėjo JAV KOP naikintuvai Lockheed P-38.